b'\n_START_ARTICLE_\nNem\xc5\xa1ki afri\xc5\xa1ki korpus\n_START_SECTION_\nSestava\n_START_PARAGRAPH_\nAfri\xc5\xa1ki korpus je bil ustanovljen po Hitlerjevem ukazu, 12. februarja 1941, poveljstvo nad njim pa je na Hitlerjevo \xc5\xbeeljo prevzel Erwin Rommel. Korpus je bil ustanovljen kot voja\xc5\xa1ka pomo\xc4\x8d Italijanom, ki so v tistem obdobju izgubljali vojno v severni Afriki in so bili tik pred tem da izgubijo svojo severnoafri\xc5\xa1ko kolonijo Libijo. Sprva je bil korpus sestavljen samo iz 5. oklepnega regimenta v katerem so bile enote 3. oklepne divizije in \xc5\xa1tevilne manj\xc5\xa1e enote za podporo. Ob prihodu v Afriko, med 10. in 12. marcem 1941, se je korpus preoblikoval v 5. lahko divizijo. Aprila in maja so se diviziji pridru\xc5\xbeile razli\xc4\x8dne enote iz 15. oklepne divizije, ki je bila takrat nastanjena v Italiji. Avgusta se je 5. lahka divizija, poimenovana tudi divizija AFRIKA, preimenovala v 21. oklepno divizijo, ustanovljen pa je bil tudi \xc5\xa1tab oklepne skupine Afrika, kateremu je poveljeval Rommel. Po ustanovitvi \xc5\xa1taba je poveljstvo nad Afri\xc5\xa1kim korpusom prevzel Ludwig Cr\xc3\xbcwell. \xc5\xa0tab je nadziral Afri\xc5\xa1ki korpus in ostale nem\xc5\xa1ke enote v Afriki plus \xc5\xa1e dva italijanska korpusa._NEWLINE_Po bitki pri El Alameinu ter zavezni\xc5\xa1ki operaciji Bakla, so Nemci v Tuniziji ustanovili XC armadni korpus nato pa so iz ostankov nekdanjega Afri\xc5\xa1kega korpusa ponovno ustanovili 5. oklepno armado, poveljstvo nad njo pa so zaupali generalpolkovniku Hans-J\xc3\xbcrgenu von Arnimu. Februarja 1943 je pri\xc5\xa1lo, do novih sprememb saj je bila 5. oklepni armadi dodana 1. italijanska armada._NEWLINE_Med boji v severni Afriki je bilo pod Rommlovim poveljstvom tudi 8. italijanskih divizij od skupno desetih.'